Diari Oficial de la Generalitat Valenciana


Sumari del DOGV 6082, del 19-08-2009 (2009/8781)

Assumpte civil 000744/2008. Notificació de la sentència a Joaquín Esteban Galvañ.
---------------------------------------------------------------------------------

### Dades del document

Número de DOGV
:   6082

Data del DOGV
:   19-08-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/8781


Data del document
:   13-02-2009

Organisme emissor
:   Jutjat de Primera Instància Número 2 d'Alacant

Tipus de document
:   Edicte

Assumpte civil 000744/2008. Notificació de la sentència a Joaquín Esteban Galvañ. [2009/8781]  
Judici: judici verbal (desnonament per falta de pagament) 000744/2008  
Part demandant: Pilar Sánchez Moreno  
Part demandada: Joaquín Esteban Galvañ  
Paula Guardia Díaz, secretària judicial del Jutjat de Primera Instància número 2 d'Alacant, done fe i testimoniança que en el judici a què es fa referència s'ha dictat la resolució el text de la qual, literalment, diu així:  
«Sentència número 000271/2008  
Alacant, 15 de desembre de 2008  
María José Purkiss Pina, magistrada jutgessa substituta del Jutjat de Primera Instància número 2 d'Alacant, ha vist les presents actuacions de judici verbal número 744/08, sobre desnonament i reclamació de rendes, seguides a instàncies de Pilar Sánchez Moreno, representada pel procurador Enrique de la Cruz Lledó i assistida per la lletrada María Josefina Cerdán Botella, contra Joaquín Esteban Galvañ, declarat en situació de rebel·lia processal.  
Dispositiva  
Estime íntegrament la demanda promoguda per la representació de Pilar Sánchez Moreno contra Joaquín Esteban Galvañ, declarat en situació de rebel·lia processal, i declare resolt el contracte d'arrendament entre les parts litigants en relació amb el local de negoci situat a Alacant, carrer del Segura, 21, baixos, esquerra. La part demandada ha de deixar el local lliure i expedit a disposició de l'actora amb l'advertència de llançament d'aquella a càrrec seu si no ho fera així, i el condemne, així mateix, a pagar la quantitat de 7.446,96 euros i les que es reporten i no es paguen fins al desallotjament, tot això amb expressa imposició de les costes del present procediment.  
Advertisc, així mateix, la part demandada que si la sentència esdevé ferma i l'actora en sol·licita l'execució d'acord a l'article 549 de la Llei d'Enjudiciament Civil, es procedirà al llançament en la data designada de 30 de gener de 2009, a les 11.30 hores.  
Manera d'impugnació: mitjançant un recurs d'apel·lació davant l'Audiència Provincial d'Alacant (article 455 LECn).  
El recurs es prepararà a través d'un escrit presentat en este Jutjat en el termini de cinc dies hàbils comptadors des de l'endemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 LECn).  
Esta és la sentència que pronuncie, mane i firme».  
Atés que es desconeix l'actual domicili o residència de la part demandada, mitjançant la provisió de 13 de febrer de 2009, el jutge, de conformitat amb el que disposen els articles 156.4 i 164 i 497.2 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Comunitat Valenciana, per a portar a efecte la diligència de notificació de la sentència.  
Alacant, 13 de febrer de 2009.- La secretària judicial: Paula Guardia Díaz.